**NACRT**

Na temelju članka 9. st. 1. Zakona o naseljima (''Narodne novine'' broj 54/88) i članka 36. Statuta Grada Novske (''Službeni vjesnik'' Grada Novske broj 24/09, 47/10,29/11,3/13, 8/13,39/14, 4/18 i 15/18 - ispravak), Gradsko vijeće Grada Novske na 12. sjednici održanoj dana \_\_\_\_\_\_\_\_\_2018. godine donijelo je

**O D L U K U**

**o imenovanju ulice u naselju Novska**

**Članak 1.**

Utvrđuje se da odlukama o imenovanju ulica u naselju Novska nije imenovana ulica koja se pruža od južnog završetka Ulice Tina Ujevića u pravcu zapada, presijecajući ulicu Vladimira Nazora do spoja s državnom cestom D 47 (tzv. Spojna cesta), radi čega se ovom Odlukom ista imenuje u **Aveniju 62. samostalne bojne Zbora narodne garde.**

**Članak 2.**

Sastavni dio ove Odluke je grafički prikaz ulice iz članka 1. ove Odluke.

**Članak 3.**

Provedba ove Odluke povjerava se Državnoj geodetskoj upravi, Područnom uredu za katastar Sisak, Odjelu za katastar nekretnina Novska.

**Članak 4.**

Ova Odluka stupa na snagu osmog dana od dana objave u ''Službenom vjesniku'' Grada Novske.

**SISAČKO-MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

 **Predsjednik**

 **Ivica Vulić**

**O B R A Z L O Ž E N J E**

**Odluke o imenovanju ulice u naselju Novska**

1. **PRAVNI TEMELJ**

Pravni temelj za donošenje Odluke o imenovanju ulica na području Grada Novska je čl. 9. st. 1. Zakona o naseljima (NN 54/88) kojim je utvrđeno da ime naselja, ulica i trga određuje skupština općine (danas Gradsko vijeće) uz pribavljeno mišljenje mjesnih zajednica (danas mjesnih odbora, odnosno Vijeća mjesnih odbora, kao nadležnog tijela) na čijem području se nalazi naselje, ulica, odnosno trg.

Člankom 8. istog zakona također je propisano da naselja, ulice i trgovi mogu imati imena po geografskim i drugim pojmovima te po imenima i datumima koji su vezani za povijesne događaje ili osobe koje su dale značajan doprinos društvenom, kulturnom i znanstvenom razvoju.

Prema članku 60., stavak 3. Poslovnika Gradskog vijeća Grada Novske, ovlašteni predlagatelji akata koje donosi Gradsko vijeće jesu: vijećnici, klub vijećnika, gradonačelnik i radna tijela Gradskog vijeća, osim ako je zakonom propisano da pojedini prijedlog mogu podnijeti samo određena tijela.

Odbor hrvatskih branitelja iz Domovinskog rata Gradskog vijeća Grada Novske, na svojoj 3. sjednici održanoj dana 17. travnja 2018. godine, donio je Zaključak kojim predlaže Gradonačelniku Grada Novske da se prilazna cesta s obilaznice prema gradskom središtu nazove „Avenija 62. samostalne bojne Zbora narodne garde“.

Odbor za branitelje obrazlaže prijedlog značajem koji je ta postrojba imala u obrani bivše Općine Novska u burnim vremenima stvaranja slobodne i neovisne Republike Hrvatske, kada je izvršeno i prvo postrojavanje samostalne satnije **Zbora narodne garde Novska kao prvog postrojavanja dragovoljačkog odreda na području Grada Novske za vrijeme Domovinskog rata**. Upravo ta prva oružana formacija bila je početak osnivanja **62. samostalne bojne Zbora narodne Garde,** kasnije **125. brigade HV-a Novska.**

**Opis osnivanja, djelovanja i značaja 62. samostalne bojne Zbora narodne Garde** **u obrani Novske**

Dana 28. lipnja 1991. godine kod Osnovne škole Novska postrojen je 131 pripadnik Zbora narodne garde. U sljedećih mjesec dana u postrojbu je ulazio sve veći broj dragovoljaca te je postrojba prerasla u bojnu koja je službeno nazvana 62. samostalna bojna Zbora narodne garde Novska.

Unatoč slabom naoružanju i opremi, 62. samostalna bojna Zbora narodne garde Novska, uz pomoć drugih postrojbi, uspješno je spriječila znatno brojnijeg i opremljenijeg neprijatelja u zauzimanju Novske, uz veliki gubitak i žrtvu - pogibiju ili ranjavanje hrvatskih branitelja, pripadnika bojne.

Kasnije se ustrojava Operativna grupa „Posavina“, a potom i 125. brigada HV-a Novska, a 62. samostalna bojna Zbora narodne garde Novska postaje okosnica za njihovo ustrojavanje jer je određen broj njihovih pripadnika prešao u Zapovjedništvo operativne grupe „Posavina“ te u 125. brigadu HV-a Novska kao iskusan kadar za vođenje i zapovijedanje pri borbenom djelovanju.

 **Gradonačelnik**

 **Marin Piletić**